《晓望 其三》
宋代·卢奎

郭外临沅一水长，朝宗东下合潇湘。昔观竞渡皆游舸，今听鸣鼙尽战航。

自古胜妖无过德，到头兼弱亦因强。看看一洗腥膻尽，千里还闻有芷香。

作者简介：名或作魁。宋邵武人，字公奎，一字强立。徽宗政和二年进士。官至江西转运判官。晚年居黔中。其学多得于杨时。尝撰《毋我论》，故人称“卢毋我”。有《笔录》等。